                             højesterets dom
                         afsagt fredag den 22. februar 2019
sag 203/2018
(1. afdeling)
anklagemyndigheden
mod
t
(advokat mariann jørn hansen, beskikket)
i tidligere instanser er afsagt dom af retten i nykøbing falster den 23. juni 2016 og af østre
landsrets 14. afdeling den 20. februar 2018.
i pådømmelsen har deltaget fem dommere: marianne højgaard pedersen, jon stokholm, poul
dahl jensen, henrik waaben og hanne schmidt.
sagen er afgjort uden mundtlig forhandling, jf. retsplejelovens § 930 a, jf. § 936, stk. 1.
påstande
dommen er anket af t med påstand om formildelse, således at 20 dage af den idømte
fængselsstraf på 60 dage skal være ubetinget, mens de resterende 40 dage gøres betinget med
vilkår om udførelse af samfundstjeneste i 60 timer inden for en længstetid på 6 måneder samt
med vilkår om alkoholistbehandling, misbrugsbehandling og psykiatrisk behandling, og i
øvrigt stadfæstelse.
anklagemyndigheden har tilsluttet sig denne påstand.
anbringender
                                                - 2 -
anklagemyndigheden har anført navnlig, at fængselsstraffen er udmålt i strid med straffelo-
vens § 64, 2. pkt., idet den ubetingede del af straffen overstiger en tredjedel af den samlede
straf.
t er idømt en samlet fængselsstraf på 60 dage, som er gjort delvist betinget med vilkår om
bl.a. udførelse af samfundstjeneste. den ubetingede del af straffen kan herefter maksimalt
udgøre 20 dage, jf. straffelovens § 64, 2. pkt., hvorefter en i medfør af § 58, stk. 1, fastsat
fængselsstraf ikke kan overstige 3 måneder eller en tredjedel af den samlede fængselsstraf.
straffen bør derfor formildes, således at den ubetingede del ændres fra 30 dage til 20 dage.
den betingede del af straffen udgør herefter 40 dage. som følge heraf bør der ske en
tilsvarende ændring af samfundstjenestevilkåret, således at antallet af samfundstjenestetimer
forhøjes fra 30 til 60 timer. en sådan ændring af straffen udgør samlet set en formildelse, selv
om antallet af samfundstjenestetimer forhøjes.
ved fastsættelsen af vilkårene for samfundstjenesten bør der lægges vægt på, at retten ifølge
forarbejderne til straffelovens § 63, stk. 1, skal tage udgangspunkt i den vejledende omreg-
ningstabel om fastsættelse af timetal og længstetid. der skal alene tages hensyn til den betin-
gede del af frihedsstraffen. det fremgår af tabellen, at der ved en straf på 40-50 dages betinget
fængsel skal udføres samfundstjeneste i 60 timer inden for en længstetid på 6 måneder. der er
ikke grund til at fravige omregningstabellen i den foreliggende sag.
der er ikke anledning til at ændre dommens bestemmelser om tillægsbøde, førerretsfrakendel-
se og konfiskation.
t har tilsluttet sig anklagemyndighedens bemærkninger.
retsgrundlag
straffelovens § 64 er sålydende:
          ”§ 64. i forbindelse med betinget dom med vilkår om samfundstjeneste kan der
          idømmes ubetinget fængselsstraf eller bøde efter reglerne i § 58. en i medfør af § 58,
          stk. 1, fastsat fængselsstraf kan dog ikke overstige 3 måneder eller en tredjedel af den
          samlede fængselsstraf.”
                                               - 3 -
bestemmelsen i § 64, 2. pkt., blev ændret ved lov nr. 152 af 18. februar 2015 om ændring af
straffeloven og lov om fuldbyrdelse af straf mv. (samfundstjeneste mv.). i lovforslagets spe-
cielle bemærkninger til § 1, nr. 9 (folketingstidende 2014-15, tillæg a, lovforslag nr. l 50)
hedder det bl.a.:
          ”det foreslås at indsætte en yderligere begrænsning i længden af den ubetingede fri-
          hedsstraf, der kan idømmes i forbindelse med en betinget dom med vilkår om sam-
          fundstjeneste, således at en sådan ubetinget fængselsstraf endvidere ikke kan oversti-
          ge en tredjedel af den samlede fængselsstraf.
          ud over at den ubetingede del af en kombinationsdom med vilkår om samfundstjene-
          ste fortsat ikke kan overstige 3 måneder, kan den ubetingede del af en sådan kombi-
          nationsdom således efter forslaget endvidere ikke overstige en tredjedel af den sam-
          lede fængselsstraf. dette vil have selvstændig betydning for kombinationsdomme,
          hvor den samlede fængselsstraf er fastsat til mindre end 9 måneder.”
højesterets begrundelse og resultat
t er fundet skyldig i vold og fornærmende tiltale over for en politiassistent (forhold 1),
spirituskørsel i frakendelsestiden med en promille på 1,87 (forhold 2), kørsel i
frakendelsestiden efter at have indtaget hash (forhold 3 og 4) og besiddelse af 0,35 gram hash
(forhold 5). straffen blev fastsat til fængsel i 60 dage, hvoraf 30 dage er ubetinget, mens
resten af straffen ikke skal afsones, hvis han ikke begår noget strafbart i en prøvetid på 1 år fra
endelig dom, inden for en længstetid på 6 måneder fra endelig dom udfører ulønnet
samfundstjeneste i 30 timer samt undergiver sig tilsyn af kriminalforsorgen i 1 år og efter
kriminalforsorgens nærmere bestemmelse i denne periode undergiver sig behandling mod
misbrug af alkohol og euforiserende stoffer, samt, hvis kriminalforsorgen finder det nødven-
digt, undergiver sig psykiatrisk behandling. t blev endvidere idømt en tillægsbøde på 3.000
kr. og frakendt retten til at føre motordrevet køretøj i 6 år fra den 15. oktober 2017, ligesom
der hos ham blev konfiskeret 0,35 gram hash.
t og anklagemyndigheden har nedlagt samstemmende påstande om, at landsrettens dom
ændres således, at kun 20 dage af den idømte straf på 60 dages fængsel gøres ubetinget, mens
de resterende 40 dage gøres betinget med vilkår om udførelse af samfundstjeneste i 60 timer
inden for en længstetid på 6 måneder samt med vilkår i øvrigt om behandling som fastsat ved
byrettens dom og tiltrådt af landsretten. parterne er endvidere enige om, at dommens øvrige
bestemmelser ikke bør ændres.
                                             - 4 -
t og anklagemyndigheden har henvist til bestemmelsen i straffelovens § 64, 2. pkt., hvorefter
den ubetingede straf ved en delvis betinget dom med vilkår om samfundstjeneste ikke kan
overstige 3 måneder eller en tredjedel af den samlede fængselsstraf.
højesteret er enig med parterne i, at bestemmelsen i § 64, 2. pkt., skal forstås således, at den
ubetingede del af straffen hverken kan overstige 3 måneder eller en tredjedel af den samlede
fængselsstraf.
højesteret tiltræder herefter parternes samstemmende påstande og ændrer landsrettens dom i
overensstemmelse hermed, således at t idømmes fængsel i 60 dage, hvoraf 20 dage er
ubetinget, mens de resterende 40 dage er betinget med vilkår om udførelse af
samfundstjeneste i 60 timer inden for en længstetid på 6 måneder samt med vilkår i øvrigt
som fastsat ved dommen.
                                     thi kendes for ret:
landsrettens dom stadfæstes med den ændring, at 20 dage af straffen på fængsel i 60 dage
gøres ubetinget, mens de resterende 40 dage gøres betinget med vilkår om udførelse af sam-
fundstjeneste i 60 timer inden for en længstetid på 6 måneder og i øvrigt med de vilkår, der er
fastsat ved dommen.
statskassen skal betale sagens omkostninger for højesteret.
